Publication: Magyar Közlöny
Issue: MK-2010-201 (Year: 2010, Number: 201)
Era: contemporary
Section: „(5) Az egyes ágazatokat terhelõ különadóról szóló 2010. évi XCIV. törvény (a továbbiakban: Különadó törvény) szerint
Paragraph Index: 1177

13. § A GET 141. § (7) bekezdése helyébe a következõ rendelkezés lép: „(7) Ezen § alapján kizárólag ellátás típusú szerzõdés köthetõ. A 141. § és a 141/A. § alkalmazásában az ellátás típusú szerzõdés olyan szerzõdés, amely a földgázpiaci egyetemes szolgáltatáshoz kapcsolódó árak képzésérõl szóló jogszabály szerinti árak közül a földgáz árát, a földgázszállítási és a földgáztárolási díjat, a nagykereskedõi árrést, valamint a mobilgáz-finanszírozási költséget tartalmazza, és amely alapján a Get. szerinti közüzemi nagykereskedõ forrásaival rendelkezõ kereskedõ (a továbbiakban: volt közüzemi nagykereskedõ) az egyetemes szolgáltatás keretében földgázt vételezõ felhasználók ellátásához szükséges mennyiség mértékéig a vásárló mindenkori igénye alapján szolgáltatja a földgázt. Az ellátás típusú szerzõdés keretében egyetemes szolgáltatási célra földgázt vásárló szerzõdõ fél mindenkori igénye szerint kell átadni a földgáz mennyiséget, akkor is, ha az egyetemes szolgáltatók részére vételre felajánlott földgázforrás mennyiségét meghatározó miniszteri rendeletben meghatározott mennyiség az igényelt földgáz mennyiségnél kevesebb.”

Source: https://magyarkozlony.hu/hivatalos-lapok/98f0562b29fc87f068413a2a44206432ef7e3904/dokumentumok/86c159a654f4e11302131d8ff05380563e723552/letoltes